Ang Ibadan (Yoruba: Ìbàdàn) ay ang kabisera at pinakamataong lungsod ng Estado ng Oyo sa Nigeria. Ito rin ang pangatlong pinakamataong lungsod sa bansa na may higit sa 3 milyong katao, kasunod ng Lagos at Kano. Ito ang pinakamalaking lungsod sa bansa kung ibabatay sa lawak pangheograpiya. Nang nakamit ng kalayaan ang Nigeria noong 1960, ang Ibadan ay ang pinakamataong lungsod sa bansa at pangalawang pinakamatao sa Aprika kasunod ng Cairo, Ehipto.